stanford-oval/wikipedia huggingface dataset:
נבחרת הונגריה בכדורגל
היסטוריה > מונדיאל 1958

הונגריה העפילה למונדיאל 1958 לאחר שסיימה ראשונה בבית המוקדם לפני בולגריה ונורווגיה. בטורניר עצמו סיימה הונגריה בתיקו 1-1 עם ויילס והפסידה לשוודיה 1–2. במשחקה האחרון בשלב הבתים, הביסה את מקסיקו 0–4 והתמודדה מול ויילס במשחק פלייאוף על העלייה לרבע הגמר לאחר ששתי הנבחרות סיימו את משחקי הבית עם אותו מספר נקודות. הונגריה הפסידה לווילס 1–2 והודחה מהטורניר.
היסטוריה > מונדיאל 1962

הונגריה השתתפה במוקדמות אליפות אירופה הראשונה, יורו 1960, אך הודחה על ידי ברית המועצות כבר בסיבוב הראשון. הייתה זו הפעם הראשונה בה הונגריה מודחת מטורניר מוקדמות. הונגריה העפילה למונדיאל 1962 לאחר שסיימה במקום הראשון בבית המוקדם לפני הולנד ומזרח גרמניה. בשלב הבתים בטורניר הגמר ניצחה הונגריה את אנגליה 1–2 והביסה את בולגריה 1–6. במשחקה האחרון בשלב הבתים סיימה הונגריה בתיקו 0-0 עם ארגנטינה וסיימה במקום הראשון בבית. ברבע הגמר הפסידה הונגריה 0–1 לצ'כוסלובקיה והודחה. פלוריאן אלברט סיים כמלך שערי הטורניר עם 4 שערים בצוותא עם 5 שחקנים נוספים. ליוש טיחי הבקיע 3 שערים בטורניר.
היסטוריה > יורו 1964

הונגריה העפילה ליורו 1964 לראשונה בתולדותיה לאחר שהדיחה בשלבים המוקדמים את ויילס, מזרח גרמניה וצרפת. בחצי הגמר הפסידה הונגריה לספרד 1–2 אחרי הארכה וניצחה את דנמרק במשחק על המקום השלישי 1–3 שוב אחרי הארכה. פרנץ בנה ודשו נובאק הבקיעו להונגריה בטורניר 2 שערים כל אחד וסיימו כמלכי השערים בטורניר. שני השחקנים, בצוותא עם פלוריאן אלברט נבחרו לנבחרת הטורניר על ידי אופ"א. המקום השלישי בטורניר זה הוא הישג השיא של הונגריה באליפויות אירופה עד היום.
היסטוריה > מונדיאל 1966

הונגריה העפילה למונדיאל 1966 בפעם הרביעית הרציפות (ובפעם השישית ברציפות מבין הטורנירים בהם השתתפה במוקדמות). בשלב הבתים הפסידה הונגריה לפורטוגל 1–3, אך בהמשך ניצחה את אלופת העולם ברזיל 1–3 וניצחה את בולגריה 1–3. הונגריה סיימה במקום השני בבית והעפילה לרבע הגמר בו הפסידה לברית המועצות 1–2. מונדיאל 1966 היה גביע העולם האחרון עד היום בו הצליחה הונגריה לעבור את שלב הבתים. פרנץ בנה היה המבקיע הבולט בשורות הונגריה עם 4 שערים. פלוריאן אלברט נבחר לנבחרת הטורניר על ידי פיפ"א.
היסטוריה > יורו 1972

הונגריה לא הצליחה להעפיל ליורו 1968. בשלב הבתים המוקדם סיימה הונגריה במקום הראשון לפני מזרח גרמניה, הולנד ודנמרק. בשלב רבע הגמר התמודדה הונגריה מול ברית המועצות על ההעפלה לטורניר. לאחר שניצחה במשחק הראשון בבית 0–2, הובסה הונגריה בברית המועצות 0–3 ולא העפילה לטורניר הגמר.
במוקדמות מונדיאל 1970 סיימה הונגריה במקום הראשון בבית לפני דנמרק ואירלנד ועם אותו מספר נקודות כמו צ'כוסלובקיה. אף על פי שהפרש השערים של הונגריה היה טוב יותר מזה של צ'כוסלובקיה, הדבר לא היווה קריטריון בזמנו לקביעת העולה ונקבע משחק במיקום נייטרלי, פריז, בין שתי הנבחרות על העלייה. הונגריה הובסה במשחק 1–4 ולראשונה בתולדותיה לא העפילה לטורניר הגמר של גביע העולם מטורניר המוקדמות.
במוקדמות יורו 1972 סיימה הונגריה ראשונה בבית המוקדם לפני בולגריה, צרפת ונורווגיה. בשלב רבע הגמר התמודדה הונגריה מול רומניה על ההעפלה לטורניר. המשחק בהונגריה הסתיים בתיקו 1-1 והמשחק ברומניה הסתיים בתיקו 2-2. לכן, לקביעת העולה לטורניר הגמר נקבע משחק מכריע נוסף בין השתיים במיקום נייטרלי, בלגרד. הונגריה ניצחה במשחק 1–2 משער של אישטוואן סקה דקה לסיום המשחק והעפילה לטורניר הגמר. בחצי הגמר הפסידה הונגריה לברית המועצות 0–1 ובמשחק על המקום השלישי הפסידה הונגריה לבלגיה 1–2. בכך סיימה הונגריה במקום הרביעי. הונגריה לא הצליחה להעפיל לעשר אליפויות אירופה הבאות.
היסטוריה > מונדיאל 1978

הונגריה לא העפילה למונדיאל 1974, לאחר שסיימה את הבית המוקדם עם אותו מספר נקודות כמו אוסטריה ושוודיה, אך עם הפרש שערים פחות טוב. היא גם לא העפילה ליורו 1976 לאחר שסיימה שנייה לווילס בבית המוקדם. הונגריה העפילה למונדיאל 1978 לאחר שסיימה ראשונה בבית המוקדם לפני ברית המועצות ויוון וניצחה פעמיים את בוליביה בפלייאוף על העלייה לטורניר הגמר. בטורניר הגמר הפסידה הונגריה בכל משחקיה לארגנטינה המארחת, איטליה וצרפת וסיימה אחרונה בבית.
היסטוריה > מונדיאל 1982

הונגריה לא העפילה ליורו 1980 לאחר שסיימה שנייה ליוון בבית המוקדם. היא העפילה למונדיאל 1982 לאחר שסיימה ראשונה בבית המוקדם לפני אנגליה, רומניה, שווייץ ונורווגיה. בטורניר הגמר שברה הונגריה את שיא הניצחון הגבוה בתולדות המונדיאל כשהביסה את אל סלבדור 1–10. לאסלו קיש, שעלה כמחליף במשחק, כבש 3 שערים ובכך הפך לשחקן המחליף היחיד בהיסטוריה של המונדיאל שכבש שלושער. הונגריה הפכה לנבחרת שכבשה הכי הרבה שערים במשחק בודד בתולדות המונדיאל והשוותה את שיא ההפרש למשחק, אותו קבעה 28 שנים קודם לכן מול קוריאה הדרומית. חרף הניצחון הגבוה, הונגריה הפסידה במשחקה הבא 1–4 לאלופת העולם ארגנטינה וסיימה בתיקו 1-1 מול בלגיה בעקבותיו סיימה במקום השלישי בבית ולא העפילה לשלב הבא.
היסטוריה > מונדיאל 1986

הונגריה לא העפילה ליורו 1984, אך הצליחה להעפיל למונדיאל 1986 בפעם השלישית ברציפות, לאחר שסיימה ראשונה בבית המוקדם לפני הולנד, אוסטריה וקפריסין. בטורניר הגמר הובסה הונגריה על ידי ברית המועצות 0–6, ניצחה את קנדה 0–2 והובסה שוב על ידי צרפת 0–3. הונגריה סיימה שלישית בבית ושוב לא העפילה לשלב הבא בפעם השלישית ברציפות.
היסטוריה > יורו 2016

הונגריה העפילה ליורו 2016 לאחר שסיימה שלישית בבית המוקדמות אחרי צפון אירלנד ורומניה ולפני פינלנד, איי פארו ויוון. במשחקי הפלייאוף על העלייה לטורניר ניצחה הונגריה בנורווגיה 0–1 ובמשחק הגומלין בבית 1–2. בכך העפילה הונגריה לראשונה לאליפות אירופה מאז יורו 1972 אחרי עשרה כישלונות רצופים. כמו כן, היה זה הטורניר הגדול הראשון אליו העפילה הונגריה לאחר 30 שנה מאז מונדיאל 1986. בשלב הבתים של טורניר הגמר, הפתיעה הונגריה כאשר ניצחה את אוסטריה 0–2. בהמשך סיימה בתיקו 1-1 עם איסלנד ובתיקו 3-3 עם פורטוגל והעפילה לשמינית הגמר מהמקום הראשון בבית. בשמינית הגמר הובסה הונגריה על ידי בלגיה 0–4 והודחה מהטורניר.
היסטוריה > יורו 2020

הונגריה סיימה במקום הרביעי בבית המוקדמות, אחרי קרואטיה, ויילס וסלובקיה, אך העפילה ליורו 2020 בזכות ניצחונות בפלייאוף דרג א' של ליגת האומות על בולגריה ואיסלנד.
הונגריה הוגרלה בשלב הבתים לבית ו', עם פורטוגל, גרמניה וצרפת. במשחק הראשון הפסידה 3-0 לפורטוגל, אחר כך סיימה בתיקו 1-1 עם צרפת ובתיקו 2-2 עם גרמניה. הונגריה סיימה במקום האחרון בבית ולא העפילה לשלב הבא.
היסטוריה > יורו 2024

הונגריה הוגרלה בשלב הבתים לבית א' עם המארחת גרמניה, שווייץ וסקוטלנד. במשחקה הראשון הפסידה 3-1 לשווייץ ובמשחקה השני הפסידה לגרמניה המארחת 2-0. במשחקה האחרון גברה הונגריה על סקוטלנד 0-1 ובזכות ניצחון זה סיימה במקום השלישי בבית. אולם מאזנה לא היה מספיק טוב על מנת להעפיל לשמינית הגמר כאחת מארבע הקבוצות בעלות המאזן הטוב ביותר מהמקום השלישי.
כל גביעי העולם

| שנה | הישג | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא נרשמה
| הממלכה האיטלקית 1934 | רבע גמר | 2 | 1 | 0 | 1 | 5 | 4 |
| צרפת 1938 | מקום שני | 4 | 3 | 0 | 1 | 15 | 5 |
ברזיל 1950: לא נרשמה
| שווייץ 1954 | מקום שני | 5 | 4 | 0 | 1 | 27 | 10 |
| שוודיה 1958 | שלב הבתים | 4 | 1 | 1 | 2 | 7 | 5 |
| צ'ילה 1962 | רבע גמר | 4 | 2 | 1 | 1 | 8 | 3 |
| אנגליה 1966 | רבע גמר | 4 | 2 | 0 | 2 | 8 | 7 |
מקסיקו 1970: לא העפילה
גרמניה 1974: לא העפילה
| ארגנטינה 1978 | שלב הבתים | 3 | 0 | 0 | 3 | 3 | 8 |
| ספרד 1982 | שלב הבתים | 3 | 1 | 1 | 1 | 12 | 6 |
| מקסיקו 1986 | שלב הבתים | 3 | 1 | 0 | 2 | 2 | 9 |
איטליה 1990: לא העפילה
ארצות הברית 1994: לא העפילה
צרפת 1998: לא העפילה
קוריאה הדרומית יפן 2002: לא העפילה
גרמניה 2006: לא העפילה
דרום אפריקה 2010: לא העפילה
ברזיל 2014: לא העפילה
רוסיה 2018: לא העפילה
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 9/22 | 32 | 15 | 3 | 14 | 87 | 57 |
משחקי תיקו כוללים גם משחקים שהוכרעו בבעיטות הכרעה
כל אליפויות אירופה

| שנה | הישג | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
צרפת 1960: לא העפילה
| ספרד 1964 | מקום שלישי | 2 | 1 | 0 | 1 | 4 | 3 |
איטליה 1968: לא העפילה
| בלגיה 1972 | מקום רביעי | 2 | 0 | 0 | 2 | 1 | 3 |
יוגוסלביה 1976: לא העפילה
איטליה 1980: לא העפילה
צרפת 1984: לא העפילה
גרמניה 1988: לא העפילה
שוודיה 1992: לא העפילה
אנגליה 1996: לא העפילה
בלגיה הולנד 2000: לא העפילה
פורטוגל 2004: לא העפילה
אוסטריה שווייץ 2008: לא העפילה
פולין אוקראינה 2012: לא העפילה
| צרפת 2016 | שמינית גמר | 4 | 1 | 2 | 1 | 6 | 8 |
| האיחוד האירופי 2020 | שלב הבתים | 3 | 0 | 2 | 1 | 3 | 6 |
| גרמניה 2024 | שלב הבתים | 3 | 1 | 0 | 2 | 2 | 5 |
בריטניה אירלנד 2028: 
| סה"כ | 5/17 | 14 | 3 | 4 | 7 | 16 | 25 |
משחקי תיקו כוללים גם משחקים שהוכרעו בבעיטות הכרעה
ליגת האומות של אופ"א

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגל 2018-2019 | ג | עלתה לדרג ב | 6 | 3 | 1 | 2 | 9 | 6 |
| איטליה 2020-2021 | ב | עלתה לדרג א | 6 | 3 | 2 | 1 | 7 | 4 |
| הולנד 2022-2023 | א | שלב הבתים מקום 2/4 | 6 | 3 | 1 | 2 | 8 | 5 |
| 2024-2025 | א |  |  |  |  |  |  |  |
2026-2027: 
| סה"כ | סה"כ | סה"כ | 18 | 9 | 4 | 5 | 24 | 15 |
משחקי תיקו כוללים גם משחקים שהוכרעו בבעיטות הכרעה
סגל הנבחרת

להלן סגל נבחרת הונגריה לקראת משחקי יורו 2024
נתוני ההופעות והשערים נכונים ל-4 ביוני 2024
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | פטר גולאצ'י | 6 במאי 1990 | 53 | 0 | גרמניה ר.ב. לייפציג |
| 12 | שוער | דנש דיבוס | 16 בנובמבר 1990 | 36 | 0 | הונגריה פרנצווארוש |
| 22 | שוער | בלאז' טוט | 4 בספטמבר 1997 | 1 | 0 | הונגריה פהרוואר |

| 2 | הגנה | אדם לאנג | 17 בינואר 1993 | 68 | 2 | קפריסין אומוניה ניקוסיה |
| 3 | הגנה | בוטונד באלוג | 6 ביוני 2002 | 4 | 0 | איטליה פארמה |
| 4 | הגנה | אטילה סאלאי | 20 בינואר 1998 | 43 | 1 | גרמניה פרייבורג |
| 5 | הגנה | אטילה פיולה | 17 בפברואר 1990 | 56 | 2 | הונגריה פהרוואר |
| 6 | הגנה | וילי אורבן | 3 בנובמבר 1992 | 44 | 6 | גרמניה ר.ב. לייפציג |
| 21 | הגנה | אנדרה בוטקה | 25 באוגוסט 1994 | 26 | 1 | הונגריה פרנצווארוש |
| 24 | הגנה | מרטון דרדאי | 12 בפברואר 2002 | 3 | 0 | גרמניה הרטה ברלין |

| 7 | הגנה | לואיק נגו | 15 בינואר 1991 | 36 | 2 | צרפת לה האבר |
| 8 | קשר | אדם נאג' | 17 ביוני 1995 | 80 | 2 | איטליה ספציה |
| 10 | קשר | דומיניק סובוסלאי (קפטן) | 25 באוקטובר 2000 | 41 | 12 | אנגליה ליברפול |
| 11 | קשר | מילוש קרקז | 7 בנובמבר 2003 | 15 | 0 | אנגליה בורנמות' |
| 13 | קשר | אנדראש שאפר | 13 באפריל 1999 | 25 | 3 | גרמניה אוניון ברלין |
| 14 | קשר | בנדגוז בולה | 22 בנובמבר 1999 | 16 | 0 | שווייץ סרבט ז'נבה |
| 15 | קשר | לאסלו קליינהייזלר | 8 באפריל 1994 | 50 | 3 | קרואטיה היידוק ספליט |
| 16 | קשר | דניאל גזדאג | 2 במרץ 1996 | 24 | 4 | ארצות הברית פילדלפיה יוניון |
| 17 | קשר | קאלום סטיילס | 28 במרץ 2000 | 21 | 0 | אנגליה סנדרלנד |
| 18 | קשר | שולט נאג' | 25 במאי 1993 | 19 | 3 | הונגריה פושקש אקדמיה |
| 26 | קשר | מיהאי קאטה | 13 באפריל 2002 | 3 | 0 | הונגריה מ.ט.ק. בודפשט |

| 9 | חלוץ | מרטין אדם | 6 בנובמבר 1994 | 21 | 3 | דרום קוריאה אולסאן HD |
| 19 | חלוץ | ברנבאש ורגה | 25 באוקטובר 1994 | 10 | 4 | הונגריה פרנצווארוש |
| 20 | חלוץ | רולאנד שאלאי | 22 במאי 1997 | 48 | 12 | גרמניה פרייבורג |
| 23 | חלוץ | קווין צ'ובוט | 20 ביוני 2000 | 7 | 0 | הונגריה אויפשט |
| 25 | חלוץ | כריסטופר הורבאט | 8 בינואר 2002 | 2 | 0 | הונגריה קצ'קמט |
שיאי שחקנים

נכון ל-19 בנובמבר 2024.
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | באלאז' ג'וג'אק | 2007 - 2022 | 109 | 21 |
| 2 | גאבור קיראי | 1998 - 2016 | 108 | 0 |
| 3 | יוזף בוז'יק | 1947–1962 | 101 | 11 |
| 4 | זולטאן גרה | 2002 – 2017 | 97 | 26 |
| 5 | רולנד יוהאש | 2004 - 2016 | 95 | 6 |
| 6 | לאסלו פזקאש | 1968 -1983 | 92 | 24 |
| 7 | אדם נאג' | 2015 - הווה | 88 | 2 |
| 8 | אדם סאלאי | 2009 – 2022 | 86 | 26 |
| 8 | גיולה גרושיץ' | 1947 - 1962 | 86 | 0 |
| 10 | פרנץ פושקש | 1945 - 1956 | 85 | 84 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | פרנץ פושקש | 1945 - 1956 | 84 | 85 | 0.99 |
| 2 | שנדור קוצ'יש | 1948 - 1956 | 75 | 68 | 1.1 |
| 3 | אימרה שלוסר | 1906–1927 | 59 | 68 | 0.87 |
| 4 | לאיוש טיכי | 1955–1968 | 51 | 72 | 0.71 |
| 5 | ג'רג' שארושי | 1933 - 1947 | 42 | 62 | 0.68 |
| 6 | נאנדור הידגקוטי | 1945–1958 | 39 | 69 | 0.57 |
| 7 | פרנץ בנה | 1962–1979 | 36 | 76 | 0.47 |
| 8 | גיולה ז'נגלר | 1933–1947 | 32 | 39 | 0.82 |
| 8 | טיבור נילשי | 1975–1989 | 32 | 70 | 0.46 |
| 10 | פלוריאן אלברט | 1959 -1974 | 31 | 74 | 0.42 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
באלאז' ג'וג'אק  שיאן ההופעות (109) בנבחרת הונגריה בכל הזמנים
פרנץ פושקש מלך שערי (84) נבחרת הונגריה בכל הזמנים.
זיגמונט טורקוב

| --- | --- |

זיגמונט טורקוב (1925)
 לידה:  6 בנובמבר 1896 ורשה, האימפריה הרוסית 
 פטירה:  20 בינואר 1970 (בגיל 73) ישראל 
 מדינה:  פולין 
 צאצאים:  רות קמינסקה 
 פרופיל ב-IMDb
 
זיגמונט טוּרקוֹב (בכתיב יידי: טורקאָוו; בפולנית: Zygmunt Turkow;‏ 1896, ורשה – 20 בינואר 1970, ישראל) היה שחקן, מחזאי, מעצב במה, במאי, מייסד ומנהל תיאטרון וקולנוע יהודי, בעיקר ביידיש, אך גם בפולנית, ברוסית, בפורטוגזית ובעברית.
קורות חיים ויצירה

טורקוב נולד בוורשה (אז בירת גוברניית ורשה של האימפריה הרוסית) בשנת 1896. למד משחק בבית הספר הדרמטי בוורשה. שיחק וביים בפולנית בתיאטרון האומנותי "צֶנְטְרָל" בפולין וכמו כן שיחק ביידיש בתיאטרון של אסתר רחל קמינסקה. שיחק בתיאטרון הרוסי ולמד בימוי אצל בוריס גלגולין.
ב-1920 שב לפולין מרוסיה יחד עם רעייתו הראשונה אידה קמינסקה, והיה מבכירי הלהקה הווילנאית כבמאי ומעבד מחזות. היה מראשוני במאי הקולנוע בשפה היידיש, והוא שעמד מאחורי שתי הגרסאות הקולנועיות ל"תקיעת כף" (Ślubowanie): גרסת 1924, שבה השתתפו לייב קדישזון, יוסף בולוף, אידה קמינסקה, אסתר רחל קמינסקה ועוד, וגרסת 1937. באותה שנה ביים גם את הסרט "פריילעכע קבצנים" (יידיש: "הקבצנים העליזים"; בפולנית: Weseli biedacy) בכיכובם של דז'יגאן ושומאכער.
מנישואין עם אידה קמינסקה נולדה השחקנית רות טורקוב (קמינסקה). לאחר גירושיו נשא לאישה את השחקנית דינה בלומנפלד אשר לימים, לאחר גירושיו ממנה, נישאה לאחיו של זיגמונט, השחקן והבמאי יונס טורקוב.
בשנת 1940 נמלט מאירופה לברזיל, וייסד שם את התיאטרון "אוֹס קומדיאנטס" (Os Comediantes), שבו ביים ושיחק בפורטוגזית.
עלה לישראל בשנת 1952 וייסד בארץ תיאטרון ביידיש שנקרא "תיאטרון עממי". באותה שנה (1952) העלה הצגת יחיד: "לחיים חדשים". בשנת 1953 העלה התיאטרון הצגה בעברית של יהושע בר יוסף. בשנים אלה הרבה לנסוע כדי לביים ולהופיע בברית המועצות, ברומניה, בארצות הבלטיות, באוסטרליה, ובמרכז ודרום אמריקה.
ייסד יחד עם השחקן והמחזאי מאיר ינאי את תיאטרון "זוטא" (1958–1967), והיה במאי התיאטרון הקאמרי של תל אביב.
ב-1950 פרסם אוטוביוגרפיה בשלושה כרכים בשם "פראגמענטן פון מיין לעבן" ("קטעים מחיי").
טורקוב נפטר ב-20 בינואר 1970, ותרם את גופתו למדע. במהלך חייו כתב טורקוב כתריסר מחזות.
שניים מאחיו נודעו כסופרים ועיתונאים: מרק טורקוב ויצחק טורקוב-גרודברג.
הכרה

טורקוב היה הראשון שלו הוענק פרס שומאכר למי שמהווה גשר בין ישראל לגולה (1956). בנוסף זכה בפרס עיריית תל אביב לאמנות הבמה, במלאת חמישים שנה לפעילותו הבימתית (1966).
בשנת 2006 קראה עיריית תל אביב רחוב על שמו.
לקריאה נוספת

יצחק טורקוב-גרודברג, זיגמונט טורקאוו, תל אביב: דפוס אורלי, תש"ל.
הערות שוליים

↑  ד"ר א. פוירשטיין, אני הנאשם בתיאטרון העממי, הצופה, 5 ביוני 1953
↑  נפטר זיגמונט טורקוב, "מעריב", 21 בינואר 1970.
| --- | --- |
בקרת זהויות :  NLI: 987007269178105171  PLWABN: 9810564987905606  BnF: cb16170845s (data)  CiNii: DA19084232  GND: 119271796  ISNI: 0000 0000 8381 5125  LCCN: no2002106999  SELIBR: 241833  SUDOC: 192881663  VIAF: 50032079   WorldCat (עם VIAF): 50032079
נבחרת גביע דייוויס של איטליה

| --- | --- |
איטליה
 מידע כללי
 התאחדות:  פדרציית הטניס של איטליה
 השתייכות אזורית:  אירופה/אפריקה
 דירוג ITF נכון ל-18 בספטמבר 2024:  1 שינוי מדירוג קודם: 
 דרג נוכחי:  משחקי הגמר 2024
 קפטן:  קורדו ברזוטי
 מפגשים היסטוריים
 שנה ראשונה:  1922
 סטטיסטיקה קבוצתית
 שנים במפעל:  91
 מפגשים:  263
 מאזן ניצחונות:  172 - 91
 שנים בבית העליון:  30
 הישג שיא:  זכייה - 3, סגנית - 6
 שיאים אישיים
 מירב הניצחונות יחידים:  ניקולה פיאטרנג'לי (78 – 32)
 מירב הניצחונות זוגות:  ניקולה פיאטרנג'לי (42 – 12)
 מירב הניצחונות סה"כ:  ניקולה פיאטרנג'לי (120 – 44)
 הזוג המצליח ביותר:  ניקולה פיאטרנג'לי/אורלנדו סירולה (34 - 8)
 הכי הרבה שנים:  ניקולה פיאטרנג'לי (18)
 הכי הרבה מפגשים:  ניקולה פיאטרנג'לי (66)
 
נבחרת גביע דייוויס של איטליה  היא נבחרת טניס הגברים הלאומית של איטליה המשחקת בבית העליון של גביע דייוויס העולמי-שנתי. הנבחרת מורכבת מבכירי הטניסאים האיטלקים.
שיאה של נבחרת גביע דייוויס של איטליה היה הזכייה בטורניר (1976).
איטליה משחקת בגביע דייוויס משנת 1922. נכון לשנת 2017 היא שיחקה ב-246 משחקים בינלאומיים, בהם ניצחה ב-161. ניקולה פיאטרנגלי הוא השחקן בעל מספר ההשתתפויות הבינלאומיות הגדול ביותר, 164 בסך הכול, והוא גם השחקן בעל שיא הניצחונות במשחקים, 120 משחקים.
בשנת 2003 נשרה איטליה לבית 2, דרג הטניס השלישי בחשיבותו, אף איטליה חזרה כעבור שנה לבית א'.
בשנת 2009 הייתה איטליה קרובה לחזור לבית העליון היא הצליחה להעפיל למפגש על החזרה לבית העליון אך היא נוצחה בידי שווייץ בביתה. בשנת 2011 היא חזרה לבית העליון. הדירוג הנוכחי של נבחרת איטליה בדירוג נבחרות הגברים של גביע דייוויס, הוא המקום ה-1 בעולם, נכון ל-18 בספטמבר 2024, ללא שינוי לעומת דירוג קודם.
איטליה משחקת בצבעים כחול ולבן.
הערות שוליים

↑  דירוג נבחרות הגברים של גביע דייוויס באתר הפדרציה הבינלאומית לטניס
| נבחרות הטניס הלאומיות (גביע דייוויס) |
| --- | --- | --- |
| אירופה/אפריקה | אוסטריה • אוקראינה • איטליה • איסלנד • אירלנד • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • דרא"פ • הולנד • הונגריה • זימבבואה • טורקיה • יוון • ישראל • לוקסמבורג • לטביה • ליטא • מולדובה • מונטנגרו • מונקו • מצרים • מקדוניה • מרוקו • נורווגיה • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קפריסין • קרואטיה • רומניה • רוסיה • שוודיה • שווייץ |  |
| אמריקה | איי בהאמה • אל סלבדור • אקוודור • ארגנטינה • ארצות הברית • אורוגוואי • בוליביה • ברבדוס • ברזיל • גוואטמלה • ג'מייקה • הרפובליקה הדומיניקנית • האנטילים ההולנדיים • הונדורס • ונצואלה • מקסיקו • פוארטו ריקו • פרגואי • פרו • צ'ילה • קובה • קולומביה • קוסטה ריקה • קנדה |  |
| אסיה/אוקיאניה | אוזבקיסטן • אוסטרליה • אינדונזיה • איראן • דרום קוריאה • הודו • הונג קונג • הפיליפינים • טג'יקיסטן • טיוואן • יפן • כווית • לבנון • מלזיה • ניו זילנד • סוריה • סין • סינגפור • סרי לנקה • עומאן • ערב הסעודית • פקיסטן • קזחסטן • תאילנד |  |
| נבחרות בעבר | יוגוסלביה |  |
ערך זה הוא קצרמרבנושא טניס. אתם מוזמנים לתרום לוויקיפדיה ו.
התאבדות באמצעות שוטר

התאבדות באמצעות שוטר היא התאבדות של אדם בה הוא גורם לשוטר לפעול כלפיו באלימות. כמו בשיטות התאבדות רבות אחרות, הנוקט שיטה זו אינו שולט בתוצאה והוא מסתכן בפציעה קשה ובנכות. נוסף לכך, המעשה גורם להשלכות קשות כלפי השוטר שהובל למצב בו הוא פוגע באזרח, בניגוד לרצונו. התאבדות באמצעות שוטר מנצלת את המדיניות המשטרתית המאפשרת לאחראים על אכיפת החוק להשתמש בכוח קטלני (לרבות נשק חם) בנסיבות של איום כלפיהם או כלפי אחרים. התרחיש הנפוץ ביותר הוא כיוון נשק אל עבר שוטר או חף מפשע, פעולה שעלולה לעורר באופן סביר שוטר לירות על המאיים כאקט של הגנה על עצמו או על קורבן פוטנציאלי. גרסאות נוספות הקיימות להתאבדות מסוג זה הן למשל איום עם סכין או נשק קר אחר, ניסיון דריסה של שוטר או אדם אחר על ידי כלי רכב, או ניסיון להפעיל מטען חבלה (אמיתי או דמה).
דו"חות קרימינולוגיים מתארים פושעים שפעלו באלימות מכוונת כלפי שוטרים, באופן שהביא למותם. לדברי המחברים מארק לינדזי ודייוויד לסטר מאוניברסיטת מקוי שביוסטון, אחד משני השוטרים שירו למוות בצ'ארלס ויטמן "צלף המגדל", האמין שוויטמן יכול היה לירות בהם אבל "הוא חיכה להם ורצה להיהרג". בשנת 1976 נורה למוות בידי שוטרים מאל אוונס, שהיה מנהל הפקה וידיד של חברי להקת הביטלס; ישנם הסבורים כי זהו מקרה של התאבדות באמצעות שוטר, מאחר שאוונס החזיק אקדח אוויר אותו כיוון אל השוטרים וסירב להניח אותו. כמה היסטוריונים סבורים שג'וזפה זנגארה, מי שרצח את ראש עיריית שיקגו אנטון צ'רמק, בניסיון להתנקש בחייו של הנשיא הנבחר אז פרנקלין רוזוולט, ניסה למעשה להתאבד באמצעות המשטרה.
התופעה תוארה בדו"חות חדשים משנת 1981, ובכתבים מדעיים החל משנת 1985. הביטוי הופיע בכותרות החדשות משנת 1987 לפחות. למרות זאת, הביטוי לא הפך נפוץ עד תחילת המאה ה-21. ב-2003 אישר לראשונה חבר מושבעים בריטי שאדם התאבד באמצעות שוטר.
בישראל

בשנת 2015 נופפה תושבת הצפון בסכין בתחנה המרכזית בעפולה ונורתה בפלג גופה התחתון. הערכת השב"כ והמשטרה הייתה שמדובר בניסיון התאבדות ולא בפיגוע.
בשנת 2017 צעיר רץ לעבר חיילת במחסום חיזמא כשהוא אוחז סכין, הוא נורה ונהרג. הצעיר השאיר אחריו מכתב התאבדות.
במאי 2023 רצה חיילת משוחררת לעבר מעבר מצודת יהודה כשהיא לובשת חג'אב ואוחזת באקדח וצעקה אללה אכבר. היא נורתה ונהרגה.
הערות שוליים

↑  "Suicide by Cop". National Center for the Analysis of Violent Crime.
↑  CBC News, "Suicide by cop, a growing phenomenon?" 27 February 2013. For example: "Apparent Suicide By Cop on LIRR" Newsday, 11 April 1987.
↑  UK's first 'suicide by cop' ruling
↑  אלי לוי, תושבת הצפון שנופפה בסכין בעפולה לא תואשם בניסיון לבצע פיגוע, באתר nana10‏, 28 באוקטובר 2015
↑  משה נוסבאום, ‏השאיר מכתב אובדני ויצא לדקור במחסום: "לא יכול יותר", באתר ‏מאקו‏, 2 במאי 2017
↑  אלישע בן קימון, לירן תמרי, חיילת משוחררת הגיעה עם רובה אוויר למעבר בהר חברון בצעקות "אללה אכבר" - ונורתה למוות, באתר ynet, 9 במאי 2023
↑  לילך שובל, טרגדיה בדרום הר חברון: חיילת משוחררת התחזתה למחבלת ונורתה למוות, באתר ישראל היום, 9 במאי 2023
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
טל שאול

| --- | --- |
אין תמונה חופשית
 לידה:  1960 (בן 64 בערך)
 מדינה:  ישראל 
 השתייכות:   צבא הגנה לישראל
 דרגה:   סגן-אלוף
 תפקידים בשירות
 מפקד יחידת הפושטים בשייטת 13  מפקד יחידת שמשון  מפקד פלגת לוחמים בשייטת 13  מפקד היחידה הממלכתית לאבטחת אישים ומשלחות  מפקד יחידה מבצעית בשב"כ  ראש אגף האבטחה בשב"כ  ראש אגף ההדרכה בשב"כ
 פעולות ומבצעים
   מלחמת לבנון   האינתיפאדה הראשונה     המערכה ברצועת הביטחון   האינתיפאדה השנייה
 תפקידים אזרחיים
 מנהל מחוז ירושלים של קופת חולים מאוחדת
 
טל שאול (נולד בשנת 1960) היה ראש אגף אבטחה בשב"כ. בעבר פיקד על יחידת שמשון.
קורות חייו > חייו הפרטיים

שאול נשוי ואב לארבע. הוא בעל תואר ראשון במדע המדינה מטעם אוניברסיטת חיפה ותואר שני במדיניות ציבורית וממשל מהמרכז הבינתחומי בהרצליה.
שאול זכה לפרסום בציבור בעקבות הסרט "מבצע סבתא" שיצר אחיו, דרור שאול, שכן שימש השראה לדמות גיבור הסרט, "קרמבו".
הערות שוליים

↑  עמרי אסנהיים, קרמבו האמיתי, באתר nrg‏, 11 במרץ 2005.
↑  מייק אלדר, "שייטת 13 - סיפורו של הקומנדו הימי", ספריית מעריב, 1993, עמודים 649-650.
↑  יואב לימור, הולך מעזה, מעריב מסוף סופשבוע, ‏ 17.09.1999, עמוד 20, כפי שהועלה באתר "פרש".
↑  עמרי אסנהיים, קרמבו האמיתי, באתר nrg‏, 11 במרץ 2005.
↑  אמיר אורן, ראש אגף האבטחה בשב"כ יפרוש, למרות האיומים על בכירים ערב ההתנתקות, באתר הארץ, 13 בפברואר 2005.
↑  מוטי אהרוני, תפקוד יחידות הביטחון במשרדי הממשלה, באתר נציבות שירות המדינה, ‏ 25.03.2007.
↑  יום טוב סמיה, "מנהיגות ברגעים של אמת", הוצאת קונטנטו דה סמריק, 2014, עמוד 373
↑  עמוס הראל, "קרמבו בעקבות המתנקש", הארץ, ‏ 18.02.2005
משה זיידל

| --- | --- |
אין תמונה חופשית
 לידה:  1886 ליטא 
 פטירה:  23 בדצמבר 1970 (בגיל 84 בערך) 
 מקום קבורה:  בית הקברות היהודי בהר הזיתים 
 מקום לימודים:  אוניברסיטת ברן  ישיבה יוניברסיטי 
 מוסדות:  ישיבה יוניברסיטי 
 
משה זיידל (ז' באדר א' תרמ"ו, פברואר 1886 – כ"ה בכסלו תשל"א, 24 בדצמבר 1970) היה בלשן וחוקר מקרא, מנהל סמינר מזרחי למורות ומתלמידיו הקרובים של הרב קוק.